b'\n_START_ARTICLE_\nLounais-H\xc3\xa4meen vaakuna\n_START_PARAGRAPH_\nLounais-H\xc3\xa4meen vaakuna on H\xc3\xa4meen historialliseen maakuntaan kuuluvan Lounais-H\xc3\xa4meen ep\xc3\xa4virallinen tunnus.\n_START_SECTION_\nLounais-H\xc3\xa4meen vaakuna\n_START_PARAGRAPH_\nLounais-H\xc3\xa4meen vaakunan on suunnitellut vuonna 1955 suomalainen heraldikko Gustaf von Numers. Aiheen vaakunaan on antanut historiantutkija Aulis Oja ja se perustuu 1500-luvulla k\xc3\xa4yt\xc3\xb6ss\xc3\xa4 olleeseen S\xc3\xa4\xc3\xa4ksm\xc3\xa4en kihlakunnan sinettiin. Vaakunan aiheena on punaisessa kent\xc3\xa4ss\xc3\xa4 hopeinen nouseva ilves, jolla varukset ovat kultaiset ja korvat\xc3\xb6yhd\xc3\xb6t mustat. Ilves on aiheena my\xc3\xb6s H\xc3\xa4meen historiallisen maakunnan vaakunassa.'